இந்த நூலின் பெரும் குறைகள் என்று சிலவற்றைச் சொல்லலாம். சில தகவல்கள் ஒன்றுக்கும் மேற்பட்ட இடங்களில் திரும்பத் திரும்பச் சொல்லப்படுகின்றன. ‘கல்வி’ என்ற அத்தியாயத்தில் நூலாசிரியர் பர்மாவில் தான் பள்ளியில் படித்ததை மட்டுமின்றி, அப்பொழுது இருந்தக் கல்வி முறையையும், ஆரம்ப, உயர்நிலைப் பள்ளிகளைப் பற்றியும் சொல்கின்றார். ஆனால், பர்மாவில் அப்போதிருந்தக் கல்லூரி மற்றும் உயர் நிலைத் தொழிற்கல்விகளைப் பற்றியத் தகவல் ஏதுமில்லை. இந்த அத்தியாயத்தில் காணப்படுகின்றப் பர்மாவில் அப்பொழுது வந்துகொண்டிருந்தப் பத்திரிக்கைகளைப் பற்றிய நீண்டக் குறிப்புகள் அத்தியாயத்தின் தலைப்பிற்குப் பொருத்தமாக இல்லை. அவைகளை எல்லாம் பின்னால் வருகின்ற ‘வாழ்க்கைக் கல்வி’ என்ற அத்தியாத்தில் குறிப்பிடப்படுகின்றப் பத்திரிக்கைகளோடுச் சேர்த்துச் சொல்லியிருக்கலாம் என்று தோன்றுகிறது.